
ACTA SEDIS 


COMMENTARIUM OFFICIALE 


ACTA PP. X 


LITTERAE APOSTOLICAE 
I. 


ERECTIO VICARIATUS APOSTOLICI CE-KIAM OCCIDENTALIS. 


PIUS PP. X. 


Ad perpetuam rei memoriam. — Quae christiano nomini in lon- 
ginquas praesertim regiones facilius propagando favent, ea de more 
institutoque Romanorum Pontificum praestare libentissime solemus. 
Itaque cum Venerabilis Frater Paulus Maria Reynaud, e congregatione 
sacerdotum a Missione, Episcopus titularis Fussolanus, qui apostolico 
Vicariatui Ce-Kiam in Sinis summa cum laude praeest, humiles Nobis 
preces adhibuerit, ut eundem Vicariatum magnitudine amplissimum, 
prae oculis praecipue habentes tum naturam locorum tum itinerum lon- 
gitudinem ac difficultatem, in duplicem Missionem dividere dignaremur; 
Nos omnibus rei momentis sedulo perspectis cum Venerabilibus Fratribus 
Nostris S. R. Ecclesiae Cardinalibus, Congregationi Propagandae Fidei 
praepositis, huiusmodi vota benigne excipienda censuimus. Quare Motu 
proprio atque ex certa scientia et matura deliberatione Nostris, de Apo- 
stolicae potestatis Nostrae plenitudine praesentium tenore ab apostolico 
Vicariatu de Ce-Kiam in Sinis civiles Praefecturas, quae vulgo Kia-shing- 
fou, Hou-tcheou-fou, Hang-tcheou-fou, Yen-tcheou-fou, Hin-tcheou-fou, et 
King-hoa-fou appellantur, seiungimus easque in novum Vicariatum apo- 
stolicum cui nomen sit Ce-Kiam occidentalis, erigimus et constituimus, 
indito priori Vicariatui titulo Ce-Kiam orientalis. Novae autem huic Mis- 
sioni hos, qui sequuntur fines praescribimus, idest ad septentrionem 
Vicariatum Kian-Nan et lacum T’ ai-hou; ad occidentem Vicariatum Aiam 
Nan et Vicariatum Kiam-Si orientalis; ad Meridiem Vicariatum Ce-Aiam 
Acta, vol. II, n. 14. - 31-7-910. on 

orientalis et Vicariatum Fokien, denique ad orientem Vicariatum Ce-Kiam 
orientalis et mare Sinicum orientale, vel potius sinum Ham-tchou, eandem- 
que Missionem ita terminatam apostolicis curis sacerdotum e Congre- 
gatione S. Vincentii a Paulo propensa voluntate committimus , utpote 
qui de catholica religione ac pietate in illa remota loca latius provehen- 
dis optime mereantur. — Decernentes praesentes litteras firmas, vali- 
das et efficaces existere et fore, suosque plenarios et integros effectus 
sortiri et obtinere, illisque ad quos spectat et spectare poterit in omni- 
bus et per omnia plenissime suffragari, sicque in praemissis per quos- 
cumque iudices ordinarios et delegatos iudicari et definiri debere, atque 
irritum et inane, si secus super his a quoquam, quavis auctoritate scien- 
ter vel ignoranter contigerit attentari. Non obstantibus contrariis qui- 
buscumque. Volumus autem ut praesentium litterarum transumptis seu 
exemplis etiam impressis, manu alicuius notarii publici subscriptis, et 
sigillo personae in ecclesiastica dignitate constitutae munitis, eadem 
prorsus fides adhibeatur, quae adhiberetur ipsis praesentibus si forent 
exhibitae vel ostensae. 

Datum Romae apud S. Petrum, sub annulo Piscatoris, die x Maii mcmx, 


Pontificatus Nostri anno septimo. 
R. Carp. Merry Dew VAL, 


L. 4% S. a Secretis Status. 


II. 


AD R. P. D. PATRITIUM FERGO MAC EVAY, ARCHIEPISCOPUM TORONTINUM: LAU- 
DATUR ASSOCIATIO PRO DIFFUSIONE ECCLESIAE CATHOLICAE TORONTI IN 
DOMINIO CANADENSI CONSTITUTA DITATURQUE INDULGENTIIS. 


PIUS PP. X. 

Venerabilis Frater, salutem et apostolicam benedictionem. - Allata 
nuper ad Nos nuncia de constitutione et gestis frugiferae illius Asso- 
ciationis quae duobus abhine annis erecta fuit in hac civitate tua To- 
rontina sub eodem titulo atque illa quae extat Chicagi in Foederatis 
Civitatibus Americae Septentrionalis, nempe « The Catholic Church Exten- 
sion Society » eundemque contendens ad finem tutandae ac provehen- 
dae fidei catholicae in Canadensis dominii territoriis, iucunda sane 
Nobis et gratissima extiterunt. Non sine magna laetitia novimus expli- 
cita et gravia suffragia, quibus venerabiles Antistites dioecesium domi- 
nii eiusdem non minus quam amplissimi viri tum ecclesiastici tum 
laici, unanimi consensione institutionem hance vestram luculento laudis 

praeconio prosequuntur, praestantissima commemorantes benefacta et 
plurima in rem sacram merita, quibus ipsa summopere commendatur. 
Diligentius autem in hanc rem atque accuratius retulit ad Nos Apostolicus 
Ottaviensis Delegatus, qui modo Divi Petri limina adivit. Licuit idcirco 
Nobis aequa trutina pensitare nobilitatem auctoritatemque Societatis 
huius, quae ad altissimum finem intendit amplificandi Christi Iesu Re- 
gnum in terris, ideoque minime dubitamus quin Societati eidem soda- 
libusque universis, singulare assensus Nostri paternaeque sollicitudinis 
pignus ex animo tribuamus. Iuvat quoque nunc in memoriam revocare 
primos Nos fuisse nascentis sodalitii patronos, illiusque incunabula 
cohonestavisse illa epistola, quam Decembri mense, anni mpccccviu, No- 
stro nomine ad te, Venerabilis Frater, dandam curavit Dilectus Filius 
Noster Cardinalis a Secretis Status. Benedictio Altissimi quam super 
ineuntem Societatem tunc exoravimus, fructuum uberrimorum foecunda 
parens atque altrix fuit, sicuti plurima confirmant per Societatem ipsam 
peracta opera, scilicet: subsidium nummarium munifice collatum, tum 
pro extruendis ecclesiis sive sacellis, tum pro fundandis catholicis 
scholis, in pluribus dioecesibus et missionibus necessaria ope destitutis; 
ingens copia opusculorum de religione et morali disciplina tractantium, 
late in vulgus diffusorum; institutio commentarii, cui titulus est « Ca- 
tholic Register and Extension »; maxima vis sacrae supellectilis et rerum 
ad divinum cultum pertinentium gratuito diribitarum; pretiosa pecu- 
niaria auxilia diversis modis pauperibus sacerdotibus in missionibus 
erogata; prosperi denique successus quos ipsa Societas obtinuit in ser- 
vandis pauperibus catholicis Ruthenis per territoria Nord-West disper- 
sis, ab insidiis acatholicarum sectarum, quae omni machinatione, ut 
illos a catholicae Ecclesiae gremio evellant, student et conantur. De 
pluribus his et quidem perinsignibus beneficiis, quae ad innumerarum 
animarum salutem spectant, Nos Ipsi vobiscum una, Venerabilis Frater, 
debitas bonorum omnium supremo Datori Deo gratias agimus; sed 
iustitiae spiritu ductis, placet quoque Nobis non minus debita laude te 
cohonestare atque universos illos et singulos dictae Associationis soda- 
les, quorum ab operoso studio ac generosa liberalitate accepta referre 
debemus post Deum tot tantaque bona feliciter parta. 

Quodsi praeteritum tempus est tessera futuri, iure meritoque licet 
ex eo iugiter potiora ominari: Nosque, quibus perspectae plane sunt 
atque exploratae, tum propositorum vestrorum iustitia, tum votorum 
integritas, spem prope certam fovemus, futurum ut Societas haec vestra, 
cui Deus benedicit atque homines favent, optatum brevi incrementum 
sortiatur. Hoe autem incrementum tanto citius atque uberius obtinebi- 

tis, quanto haerebitis arctius proposito fini vestrae Societatis; qui finis 
est alacritatem omnem vestram unice et solummodo convertere in 
bonum civium vestrorum, qui degunt intra fines Canadensis huius 
dominii. Religiosam hanc propositi finis observantiam Nos vobis expresse 
commendamus; eoque consilio ipsum finem sic adamussim a vobis ser- 
vari praecipimus, ut non modo maiori civium vestrorum emolumento 
consulamus, sed etiam ut vestra sollertia nullam unquam gignat diffi_ 
cultatem sive offensionem, sed constanter procedat atque explicetur, 
unanimi foedere iuncta cum actione duorum universalium operum, Pro- 
pagationis Fidei et Sanctae Infantiae, e quibus pretiosissimis adiutori- 
bus ad divinae missionis implementum percipit catholica Ecclesia tam 
valida auxilia. Nihil interea dubitantes vos Nostrae expectationi cumu- 
latissime fore responsuros, Nos effusione spiritus vobiscum coniungi- 
mur, ardentia vota fundentes pro quotidiano huius vestrae Associationis 
incremento. Quin etiam summopere laetamur facultatem per praesentes 
esse Nobis factam, ex qua Nos Ipsi pro vestra Associatione amplificanda, 
advocemus subsidium et charitatem illorum omnium, potissimum a vestris 
civibus, quibus incrementum religionis non minus quam patriae bonum 
maxime cordi esse debet. Hortationem hanc Nostram ante omnia et 
super omnes convertimus ad venerabiles tuos in pastorali munere fra- 
tres, probe noscentes eorum opem praecipue optandam esse atque effi- 
cacem. Horum suffragium et compellationem, continuo sequetur actuosum 
cleri studium et munificentia semper sollicita eorum, quibus divina Pro- 
videntia, una cum terrestrium divitiarum copia, exercendorum bonorum 
operum modum non minus obvium quam efficacem largita est. Quod 
vero attinet ad petitionem Nobis exhibitam, Nos libenti quidem animo 
optata gratia Societatem vestram donamus habendi in hac Urbe Cardi- 
nalis Patroni, qui unionis eiusdem cum B. hac Petri Cathedra sit quasi 
symbolum vivens. Huic itaque accurata quotannis ac fidelis ratio red- 
denda erit singulorum operum quae, favente Deo, in catholicae fidei 
incrementum, vestris in regionibus Societas ipsa patraverit. Porro Dile- 
ctum Filium Nostrum Sebastianum S. R. E. Cardinalem Martinelli patro- 
num vestrum, auctoritate Nostra, per praesentes, designamus atque con- 
stituimus. Similiter, ut certiore modo Associationis vestrae regimini 
consulamus, edicimus per praesentes, ut penes te, Venerabilis Frater, ac 
penes tuos pro tempore in Torontina archidioecesi successores perenne 
maneat officium praecipui universae Societatis Moderatoris, cum titulo 
Cancellarii Sodalitatis. Exinde huic supremo muneri peculiari modo 
coniuncta erit obligatio tuendi Societatis negotia, et additis opera auxilio- 
que singulorum adiutorum, quibus constat directionis consilium, sapien- 

ter procurandi ac provehendi quotidianum Associationis ipsius incre- 
mentum. 

Quoniam vero iuxta regulas hactenus servatas, post consilium Dire- 
ctionis, immediatus Societati esse debet gubernator, appellatus Praeses, 
cuius sollertiae ac vigilantiae, praestitutis cum facultatibus generalis 
Societatis ipsius actio concredita maneat: Nos penitus animadvertentes 
quanti intersit ut electioni illius maximum tribuatur pondus, eandem 
Nobis et S. huic Apostolicae Sedi reservatam volumus. Itaque manda- 
mus ut Praesidis ipsius electio fiat e tribus candidatis ad hoc a con- 
silio Directionis designandis, quorum nomina per tramitem Cardinalis 
Societatis Patroni transmittentur ad Urbem. Decernimus insuper, ut Socie- 
tatis Praeses, a Sede Apostolica sic nominatus, officium retinere nequeat 
ultra spatium quinquennii. Tandem cum maxime Nobis cordi sit, fru- 
giferam erga hanc vestram Associationem magis magisque inclinentur 
animi mentesque fidelium earumdem regionum canadensium, ultro liben- 
terque preces vestras excipientes, eidem Societati atque universis et 
singulis illius sodalibus, adiutoribus et fautoribus, gratias, indulgentias 
et privilegia omnia concedimus, quae iam tribuimus cognomini Chica- 
giensi societati: videlicet: 1. Sanctum Philippum Nerium coelestem 
Associationis superenunciatae Patronum declaramus. 2. Singulis illius 
sodalibus plenariam indulgentiam largimur die primo eorum ingressus 
in Societatem, et quotannis festivitatibus coelestis Philippi Nerii Patroni, 
Sancti Francisci Salesii, Sanctae Rosae a Lima, Sanctae Annae, Sancto- 
rum Apostolorum et Conceptionis Virginis Immaculatae, dummodo iis- 
dem diebus confessione admissorum expiatiatque Angelorum Pane refecti, 
quodvis publicum templum rite visitent ; tandem in mortis articulo ple- 
nariam ab ipsis sociis lucrandam indulgentiam concedimus, dummodo 
unusquisque eorum in momento constitutus a quo pendet aeternitas 
vere poenitens et confessus ac S. Communione refectus, vel quatenus 
id facere nequeat, corde saltem contritus nomen Iesu ore, si possit, sin 
minus corde devote invocet, mortemque quasi peccati stipendium 
submisso animo suscipiat. 3. Indulgentiam septem annorum totidemque 
quadragenarum pro quolibet bono opere in Societatis emolumentum a 
sodalibus praestito. 4. Indulgentiam dierum trecentorum a quovis sodale 
acquirendam, quoties pie recitet formulam « Sancte Philippe Neri, ora 
pro nobis ». 5. Concedimus ut, excepta in mortis articulo lucranda 
indulgentia, fas sit sodalibus ipsis, omnibus aliis tam plenariis quam 
partialibus indulgentiis, quas supra recensuimus, functorum vitae labes 
poenasque, si malint, expiare. 6. Postremo largimur beneficium aitaris 
privilegiati ter quavis hebdomada sacerdotibus qui Societatis Modera- 

tores appellantur, et sexies, quavis pariter hebdomada, illis quos vocant 
Fundatores. Interea pro certo habentes futurum, ut haec spiritualia cha- 
rismata, quae vobis per praesentes concedimus, ad maiorem Dei glo- 
riam et emolumentum animarum, vestraeque Societatis prosperitatem 
benevertant, tibi, Venerabilis Frater, et clero tuo omnibusque et singulis 
eiusdem Associationis sodalibus, coelestium munerum auspicem, No- 
straeque benevolentiae pignus, Apostolicam benedictionem peramanter 
impertimur. 

Datum Romae apud S. Petrum, sub annulo Piscatoris, die 1x Iunii 
mcMX, Pontificatus Nostri anno septimo. | 


R. Carp. Merry pet VAL 
L. S. a Secretis Status. 


EPISTOLAE 


I. 


AD RR. PP. SCRIPTORES EPHEMERIDIS QUAE INSCRIBITUR “ LA CIVILTA CAT- 
TOLICA ” SEXAGESIMO RECURRENTE ANNIVERSARIO EX QUO IPSA EDI 
COEPTA EST. 


Dilecti filii, salutem et apostolicam benedictionem. — Est profecto 
cur vobiscum gaudeamus, anno sexagesimo exeunte, a quo in vulgus 
edi coeperunt commentaria quibus conscribendis egregiam navatis ope- 
ram. Perspectum enim habemus proposito susceptoque a maioribus 
consilio vos firmiter fideliterque inhaesisse, et quidquid fuit in vobis 
virium, id omne in tuendam provehendamque catholicam doctrinam et 
Apostolicae Sedis iura adserenda alacri contulisse animo. Cui quidem. 
laudi plurimum sane addidere recentiores concertationum plenae dispu- 
tationes quas felici exitu instituistis adversus grassantes, heu nimium! 
modernistarum doctrinas eisdemque clam vel palam nefarie assen- 
tientium, quibus apte formam demitis ad fallendum instructam, et quo 
scateant obtecto veneno ostenditis perspicue. Vos sane hortaremur ut 
quod coepistis disceptandi genus hoc acriter urgeatis. Sed experiendo 
novimus sollertiam vestram stimulis minime egere, quum nulla res 
vos magis accendat quam studium divinae gloriae, cui animo inten- 
ditis et ipsam vivitis vitam. Sed ne virtute partae vobis laudi pignus 

desit paternae Nostrae benevolentiae, Apostolicam benedictionem vobis 
omnibus, dilecti filii, peramauter in Domino impertimus. 
Datum Romae apud S. Petrum, die u Aprilis mcmx, Pontificatus 


Nostri anno septimo. 
PIUS PP. X. 


II. 


AD MODERATORES ET SCRIPTORES COMMENTARII MENSTRUI “ REVUE CATHOLIQUE 
DES INSTITUTIONS ET DU DROIT a OB STUDIUM RELIGIONEM AEQUITATEM- 
QUE DEFENDENDI COMMENDATIONIS HORTATIONISQUE CAUSA. 


Dilecti filii, salutem et apostolicam benedictionem. — Nihil magis 
frugiferum atque opportunum, quam, quod vos iam pridem Commen- 
tarii istius editione contenditis, christiana philosophia duce, iuris illu- 
strare principia, quibus recta humanae societatis disciplina nititur, ex 
iisque novarum praescripta legum expendere; tum, quoties in leges 
aliquid irrepserit contrarium christianis institutis, - id quod saepius fieri 
solet - detegere fraudem eiusque legitima, si quae sunt, effugia demon- 
strare. Isto enim pacto, cum idonea suppeditetis arma bonis omnibus, 
qui in hac formidolosa inclinatione rei publicae pro Ecclesiae liberta- 
tibus iuribusque dimicant, egregie ipsi in religionis aequitatisque defen- 
sione versamini. Itaque merito decessores Nostri, Pius IX et Leo XIII, 
summis vos laudibus pluries ornarunt, vobisque, ut in proposito susce- 
ptoque consilio permaneretis, vehementer auctores fuerunt. Nos autem 
pari vos et commendatione et hortatione prosequimur; quod quidem 
eo impensius facimus, quo res, quotidie ruentes in peius, acriorem 
requirunt industriam ad resistendum. Simul vero optimum quemque 
hortamur, non modo ut vestra iuris vel scientia vel prudentia utatur 
ad bonum communis patriae, sed etiam labores et studia vestra omni, 
qua possit, ope atque opera adiuvet. Divinorum autem munerum auspi- 
cem ac singularis Nostrae benevolentiae testem, vobis, dilecti filii, Apo- 
stolicam benedictionem peramanter impertimus. 

Datum Romae apud S. Petrum, die xm Iunii mcmx, Pontificatus No- 
stri anno septimo. 

PIUS PP. X. 


42 Acta Apostolicae Sedis. - Commentarium Officiale. 


S. CONGREGATIO CONCILI 


ARIANEN. 


DIMISSIONIS AB OFFICIO ET REDITUUM. 


Die 14 Maii 1910. 

Fact species. - Gravis controversia vertitur inter Capitulum eccle- 
siae Cathedralis et eius mansionarios: hi nempe petunt ut restituantur 
in suas chorales mansiones a quibus bis a Capitulo fuerunt eiecti, et 
insuper instant pro avocatione ad se administrationis ita dictae pro- 
curationis legatorum, pro augmento salarii seu mercedis, una cum red- 
ditione redituum indebite a Capitulo perceptorum. Harum quaestionum 
natura, quibus illa adiungitur inter Capitulum et Mansionarium Anto- 
nium Schiavo, qui uno eodemque decreto ac alii mansionarii expulsus 
fuit ab officio sacristae Maioris Cathedralis et capellani ruralis S. Libe- 
ratoris, melius patebit ex sequenti factorum expositione. 

Sub Episcopo Arianensi Boviglia an. 1691 in ecclesia Cathedrali ere- 
ctum fuit ex bonis seu expensis Capituli collegium sex mansionariorum, 
qui non uti veri beneficiati, sed potius cappellani ad nutum amovibiles 
censebantur. Clare id liquet ex statutis capitularibus cap. 56, num. 9, 
an. 1737, quibus mansionarii voce activa aut passiva non gaudent, atque 
eliguntur a Capitulo suntque ad nutum amovibiles. Pro eorum manu- 
tentione annuatim ex mensa Capitulari assignatae fuerunt 72 mensurae 
vulgo tomoli frumenti, postea ad 120 auctae, nec non summa annua 
ducatorum 36 (italicae libellae 153) pro onere imposito mansionariis tur- 
natim missam quotidie celebrandi hora proxima ante meridiem, quod 
onus progressu temporis ad dies tantum festivos fuit coarctatum: in 
iisdem statutis fit sermo de aliis assignatis reditibus pro satisfactione 
missarum cappellaniae S. Oti, et legatorum Della Calce et Vacca, sed 
neque missae fuerunt celebratae neque reditus percepti, uti asserunt 
mansionarii, fortasse quia bona pro his institutionibus fuerunt deperdita. 

Praeter assignatos reditus et alii accesserunt ex diversis missarum 
legatis factis a piis personis favore mansionariorum infra annos 1766 
et 1788, prout constat ex variis publicis instrumentis notarii illius tem- 
poris Grifone et ex quadam recensione seu platea municipali: onera 
horum legatorum conflabantur ex 168 missis lectis, 4 cum cantu, et 
10 anniversariis annuatim persolvendis, et reditus pro eorum satisfa- 

ctione ascendebant ad libellas annuas 187: legatorum administratio, 
sicuti redituum exigentia gerebatur a mansionariis, ut hi pariter asse- 
runt, et ita habebatur sic dicta procuratio mansionariorum: item inter 
mansionarios eligebatur sacrista maior cui officio pariter aliqui reditus 
erant addicti. 

Interea anno 1866-67 publicatae sunt in Italia leges eversivae pro- 
prietatis ecclesiasticae, et anno 1872 pro sex mansionariis assignatae 
fuerunt a Gubernio libellae 3000 ex facta liquatione bonorum apprehen- 
sorum Capituli, quae postea ex restitutione taxae 30 in singulis centenis 
auctae sunt in libellis 900, ita ut reditus uniuscuiusque mansionarii ad 
lib. 650 assurgeret: verum hic reditus attributus a fisco mansionariis 
inscriptus in versuris publicis favore Capituli numquam repensus fuit 
mansionariis, sed hi tantum receperunt 10 mensuras frumenti in natura 
et alias decem in libellis 93,50. Anno 1887, Capitulum avocavit ad se 
administrationem seu procurationem legatorum quae in antecessum a 
mansionariis gesta fuerat. 

Praeterea Capituium nomine mansionariorum expostulavit a Sancta 
Sede reductionem missarum 168: haec reductio prius ad dimidium facta 
est, nempe ad 84: deinde coarctata est ad dies tantum festos, nempe 
ad missas 67. Has missas mansionarii celebrare debebant hora proxima 
ante meridiem, et pro hac celebratione recipiebant cent. 85. Uti ex facto- 
rum expositione resultat, onus missarum pro legatis coaluerat cum alio 
onere celebrationis missae quoad praesentiam in hora proxima ante 
meridiem et pro quo erant assignata ducata 36. Cum mansionarii saepe 
saepius alios sacerdotes delegarent ad has missas celebrandas, quia 
habebant cappellanias rurales dominicales et festivas, hine a Capitulo 
expostularunt eleemosynae augmentum: at Capitulum augmentum irri- 
sorium cent. 15 concessit. Mansionarii hoc respuerunt, et refragati sunt 
dictas missas celebrare, repetentes procurationem legatorum seu reditum 
legatorum in libellis 180,20 ita reductum ob impossibilitatem nonnullas 
partitas exigendi. 

At Capitulum, hac petitione se laesum putans, mansionarios recur- 
rentes, nempe Antonium Schiavo, Vincentium Cardinale, loannem Gra- 
ziano, Philippum De Donato, Nicolaum Scarpellino, sub die 10 Februa- 
rii 1906, ab officio dimisit: Antonius vero Schiavo qui etiam erat sacrista 
maior Cathedralis et cappellanus ruralis S. Liberatoris, his quoque offi- 
ciis privatus extitit. Contra hane dimissionem praefati mansionarii recur- 
sum habuerunt ad Episcopum, qui rebus omnibus pensatis die 17 sequen- 
tis Iunii sequens confecit decretum: « I cinque mansionari... riprenderanno 
« fin da domani 18 Giugno il libero esercizio del loro ufficio corale nei 

« posti rispettivi per l’addietro occupati, senz’alecuna mutazione, rima- 
«nendo anche D. Antonio Schiavo sagrestano maggiore e cappellano 
«rurale di S. Liberatore. 

« Nulla essi perdono né dell’annua rendita, né degli emolumenti 
« quotidiani ed avventizi pel tempo che contro loro voglia sono stati 
« assenti dal coro e dall’esercizio del loro officio. Per l’annua rendita 
«della loro procura avranno dal Capitolo Cattedrale L. 180,20 come 
« nel 1884, a meno che qualche cespite a tale procura appartenente non 
« sia divenuto inesigibile, perché in tale caso, quello che @ inesigibile 
« devesi sottrarre dalla somma predetta ». 

Huic decreto non acquieverunt canonici, sed potius illud impugna- 
runt contendentes mansionarios non habere reditus proprios, sed quid- 
quid ipsi percipiunt, tradi a canonicis ex massa Capituli, ideoque pro- 
curationem legatorum, et summam libellarum 180,20 nullimode esse 
debitam multoque minus ius esse ad repetendos maturatos reditus in 
praeteritum. Quare id per opportunum recursum ad S. C. Concilii detu- 
lerunt. E contra mansionarii, experti Capituli repugnantiam circa peti- 
tam solutionem redituum et alia recognita iura ex memorato decreto 
pariter suas querelas ad eamdem Congregationem detulerunt, postquam 
Episcopus oleum et operam perdidisset pro statuenda concordia inter 
partes. Mansionarii insuper in sua instantia instituerunt nedum pro exe- 
cutione decreti Episcopalis supra relati, sed etiam ut sibi addiceretur 
summa libel]. 3900 a fisco eorum favore in apprehendis bonis Capituli 
inscripta una cum ratis decursis et numquam eisdem solutis. 

Pendente quaestione coram S. C. ex parte mansionariorum non- 
nulla acciderunt, quae ansam Capitulo videntur praebuisse ad novam 
eorum expulsionem a choro decernendam. 

Revera mansionarii ad constabiliendum suum ius ad _ praecita- 
tam summam libellarum 3900 egerunt apud Oeconomatum Generalem 
beneficiorum vacantium, ut sibi opportuna relaxaretur declaratio de 
summa ut supra assignata, quae declaratio die 18 Ianuarii 1907 eis 
remissa fuit ope officialis vulgo di Registro. Haec agendi ratio man- 
sionariorum valde displicuit tum Episcopo, tum Capitulo. Deinde 
mansionarii, uti refert Capitulum, non sese praebuerant assidui choro 
et servitio altaris et saepe etiam de canonicis obloquebantur cum 
scandalo fidelium. Quare die 19 Aprilis eiusdem anni accitis mansiona- 
riis ab archidiacono chori praeside de mandato Capituli, mane durante 
tempore officiaturae choralis, eisdem huiusmodi fit intimatio: « I] Capi- 
« tolo fin da questo momento dichiara licenziato il corpo dei mansio- 
« narii dall’ufficio e dalla carica: quindi potete togliervi l’insegne e con- 

« segnare le chiavi degli armadi ». Haec vero dimissio facta fuit nedum 
de Capituli consensu, sed etiam approbante Episcopo. | 

Quoniam vero nonnulli ex mansionariis renuere videbantur tum 
claves armariorum restituere tum insignia canonicalia dimittere, facta 
etiam declaratione recurrendi ad laicas potestates, hinc Episcopus die 20 
immediate sequenti ad frangendam contumaciam et scandala vitanda, 
suspensionem a divinis ipso facto incurrendam contra renuentes commi- 
natus est. 

Soluto mansionariorum coetu, Capitulum, consentiente Episcopo 
quatuor novos mansionarios nominavit, tantum ex veteribus retentis 
Bonghi et Guardabascio qui cum refractariis non coaluerant. Illico 
dimissi mansionarii ad S. Congregationem querelas detulerunt petentes 
ut facta expulsio ceu irrita haberetur. At haec Sacra Congregatio, 
accepta super facto recursu Episcopi informatione, sub 22 Iunii huius 
anni ad oblatum recursum respondit: Lectum ad instantiam. Modo man- 
sionarii una cum Antonio Schiavo qui ab officio Sacristae Maioris et 
cappellani S. Liberatoris consequenter etiam privatus remanet, dempto 
tamen mansionario Vincentio Cardinale, qui fertur peregre abiisse, nempe 
in Americae regiones, appellationem ab edito rescripto promovent ad 
plenarium EE. VV. conventum, et pluribus allatis documentis ad suam 
cohonestandam actionem sequentia petunt, prout ex eorum instantia sub 
die 16 Iulii 1908 nempe: 

1.° « La riammissione ai propri posti ed offici. 

2.° « La conferma della sentenza vescovile. 

3.° « L’assegno governativo in L. 650 ciascuno annue. 

4.° « L’indebito percepito dall’epoca della nomina di ciascuno di 
« essi fino ad oggi ed anche Il’assegno dell’ultima messa in ducati 36. 

5.° « Il pagamento del servizio non prestato, contro loro volere, 
« dall’epoca del licenziamento fino ad oggi. 

6.° « Infine, oltre l’indennizzo delle spese fatte e da farsi per la pre- 
« sente causa, il pagamento del servizio prestato per due anni e non 
« ricevuto ancora ». 

Notandum inanes fuisse omnes conatus factos sive ab Episcopo 
sive ab ipso Visitatore Apostolico, uti ex huius epistola apparet diei 
14 Augusti 1908, ad sedandam exortam controversiam et concordiam 
inducendam. Haec eadem fuit mens H.S. C. uti ex sequenti patet rescri- 
pto sub die 9 Septembris praefati anni: « Circa quaestionem acerrime 
agitatam inter Capitulum et mansionarios dimissos, placere de concordia, 
idque notificetur Episcopo qui satagat eiusmodi concordiam conciliare, 
monitis capitularibus ut suo ipsorum bono consulentes ad vitanda gra- 

viora scandala et non parva incommoda Capitulo impendentia, forsan 
apud civilia tribunalia, animum inducant ad pacifica consilia, habito in 
primis prae oculis bono animarum ». Hane concordiam mansionarii 
penitus reiecerunt, uti constat ex postremo eorum recursu sub die 15 No- 
vembris 1908, in quo exposcitur ut proposita controversia a S. Congre- 
gatione ad iuris tramites dirimatur. 

Operae pretium est varios articulos excutere, hinec inde conten- 
dentium relatis et corrivatis rationibus. Et primo sit de mansonariorum 
reditu. 

luxta Capitularia statuta, de quibus supra in citato cap. 56, man- 
sionariorum reditus ita describitur: 

«1 loro emolumenti sono i sottonotati: 

a) « Tumuli annui 72 di grano, che si pagano loro dalla mensa 
« capitolare 

6) « Dalla cappella di S. Oto annui ducati 10 (lib. 42,50) in contante; 

c) « Dalla mensa capitolare per una messa quotidiana, che sono 
« tenuti per turno celebrare all’ora prossima del mezzodi, ducati 36; 

d) « Annui ducati 14 per una messa ogni mercoledi per l’anima del 
« Vescovo Giacinto della Calce; 

e) « Annui carlini 35 per un capitale di ducati 50, legato loro 
« col peso di messe ciascuna a carlini 2 (centesimi 85) da Giuseppe Vacca; 

f) « Da ogni funerale di adulto della parrocchia principale della 
« Cattedrale tocecano grani 10 (centesimi 55) a cadauno di loro interve- 
« niente ». 

Cirea alios reditus qui iuxta mansionarios eisdem essent assignati, 
maxima habetur incertitudo: ita secundum quamdam plateam in Muni- 
cipio existentem, annuatim a diversis legatis mansionariis spectarent 
43,95 ducata cum onere missarum celebrandarum in ratione cent. 85 
pro unaquaque: at in libro exitus et introitus de anno 1884 edicitur a 
Canonico Pironti, Capituli procuratore, fuisse mansionariorum procura- 
tori persolutas libellas 180 pro missarum celebratione. Ex quodam mis- 
sarum libello, vulgo vacchetta di messe, apparet mansionarios ex legato 
parochi Goccia fuisse gravatos celebratione annuali 10 missarum cum 
recilatione officii defunctorum, et ex aliorum legatis 4 missis cantatis 
quolibet anno. Hae missae ab an. 1891 usque ad an. 1905 semper a 
mansionariis fuerunt perlitatae ut ex eodem libro scatet. Aliae vero 
missae, iuxta assertionem mansionariorum in numero 168 a S. Sede 
prius reductae ad dimidium et deinde ad dies festos, inibi perhibentur 
celebratae modo a canonicis et modo a mansionariis. 

luxta instrumenta notarii Grifone, alii etiam extarent reditus addi- 

cti collegio mansionariorum. Sed neque hic res obscuritate caret: non- 
nulli ex his sunt fructus ex summis mutuo datis e fundo cappellaniae 
S. Othonis seu Oti, de quibus in primo elencho iuxta capitularia sta- 
tuta; alii referuntur ad reditus iam statutos pro celebratione missarum 
cum cantu. Unde ex hisce parum vel nihil argui licet in favore man- 
sionariorum. De existentia vero procurationis legatorum et quae gere- 
batur an. 1884 a Collegio mansionariorum reddunt iuratum testimonium 
praeter librum exitus et introitus canonici Pironti, etiam tres ex-man- 
sionarii, nempe parochus Santosnosso et sacerdotes Padovano et Sicu- 
ranza. Hanc legatorum administrationem mansionarii recurrentes con- 
querentur Capitulum an. 1887 a se abstulisse. 

Quoad reditus sacristae maioris, cuius officium gerebat mansiona- 
rius Antonius Schiavo, alii ab ipso erogabantur in expensas sacristiae 
nempe circa 70 ducata, alii vero 7 vel 10 ducata circiter, prout ex supra 
citatis testibus, cedebant in favorem ipsius sacristae. Horum admini- 
strationem pariter Capitulum ad se avocasse conqueruntur mansionarii, 
dum iuxta notam adductam desumptam ex platea municipali directe 
essent exigendi ab ipso sacrista. 

E contra canonici licet nulla documenta protulerint, sequentia dedu- 
cunt. Primo excipiunt lapsum temporis: siquidem de eiusmodi procura- 
tione legatorum et de correspectivo reditu lib. 180,20 spatio plus quam 
20 annorum mansionarii numquam querelam aut vindicationem excita- 
runt. Insuper actuales mansionarii in acceptando officio nullam _ reser- 
vationem apposuerunt. Capitulum annuatim singulis persolvit lib. 120 
pro satisfactione missarum: at si haec summa aliquatenus inferior est, 
expendi oportet quod a Capitulo supportantur omnes taxae et onera 
fiscalia hisce reditibus adnexa. Tandem Capitulum observat quod man- 
sionarii non constituunt corpus authonomum cum proprio reditu: at 
ipsi omnino ab eodem dependent, ipsius expensis sustinentur, et ad eius 
nutum et arbitrium removeri possunt. 

Verum Capituli ratiocinatio non videtur in omnibus esse sequenda. 
1° luxta Capitularia statuta reditus certi sunt assignati pro mansio- 
nariis. Hi distrahi aut coarctari non possunt arbitrio Capituli: exci- 
pitur casus quod vel capitalia aliqua perierint, aut reditus aliqui eva- 
serint inexegibiles, tunc cumulus redituum pro mansionariis sponte 
sua imminuitur, et Capitulum de proprio per se generatim loquendo 
supplere non tenetur. 2.° Neque Capitulum immutare potest destina- 
tionem redituum. Ita, iuxta statuta, sunt addicta ducata 36 pro cele- 
bratione facienda alternatim missae a singulis mansionariis hora pro- 
xima ante meridiem. Haec obligatio postea reducta, nescitur qua aucto- 

ritate, ad dies festos, confundi non potest cum alia obligatione appli- 
candi missas legatorum modo restricta tantum ad dies festos. Ita dicatur 
de aliis reditibus pro satisfactione aliorum legatorum. Cum autem circa 
modum satisfaciendi legatis maxima in casu habeatur confusio, neque 
ullimode cognoscatur qualis in praesens certus et realis reditus exigi 
aut haberi posset, videtur Capitulum obligandum esse ad notulam 
exhibendam tum legatorum tum introitus modo existentis pro eorum 
satisfactione. 

Alter quaestionis articulus versatur circa libellas 3900 a fisco assi- 
gnatas pro mansionariis, licet, uti supra dictum est, ipsae fuerint massae 
Capitulari inscriptae. Capitulum contendit hance assignationem obtinuisse 
non quia reapse mansionariis deberetur, cum ipsi nullam habeant prae- 
bendam et sint eius mercenarii, sed ut bona in ampliori quantitate 
vindicarentur ab usurpatoribus. Hoc idem confirmat Episcopus. Et re 
quidem vera, mansionarii dici nequeunt veri beneficiati, et eorum stipendia 
in statutis sunt designata: ulterius si petitio mansionariorum reciperetur, 
illud eveniret, quod mansionarii plus lucrarentur quam ipsi canonici. 
Canonici enim habent a gubernio assignatam summam libell. 800 pro 
unoquoque: e contra mansionarii ultra summam libel. 650 pro unoquo- 
que, haberent alios assignatos reditus uti cappellani Capituli, qui con- 
globatim sumpti una cum fisci assignatione maiorem summam darent 
prae libellis 800. Hine petitio mansionariorum pro hac parte videtur 
penitus esse repellenda. 

Deinde mansionarii petunt ut a tempore suae nominationis annualia 
ducata 36 iuxta statuta Capitularia sibi attributa, et numquam sibi per- 
soluta, a Capitulo restituantur. Verum cum haec summa destinata fuerit 
pro missa celebranda quotidie proxime ante meridiem, et mansionarii 
id praestiterint tantum diebus festivis et dominicis celebratione missa- 
rum pro legatis, videtur deficere petitionis fundamentum. 

Nee omittendum mansionarios iam hance summam alias implicite 
expostulasse in promota et iam superius expensa vindicatione summae 
libellarum 3900 ex parte fisci: siquidem ipsi contendunt gubernium 
dictam summam decrevisse, prae oculis habitis emolumentis mansionariis 
spectantibus ex capitularibus statutis. 

Alter quaestionis articulus est circa repetitionem ex parte mansio- 
nariorum emolumentorum ob non praestitum chorale servitium ex culpa 
ipsius Capituli, quod per factam, uti ipsi dicunt, iniustam expulsionem 
eos ab interventu chori impedivit. Sed haec controversia est succedanea 
alteri de validitate vel non eiusdem expulsionis: ideoque de ea inferius 
sermo recurret. 

Hucusque disceptatum est de controversia inter Capitulum et man- 
sionarios sub aspectu, ut ita dicam, oeconomico: sed gravior est illa quae 
discutienda restat, et quae quidem praecipue sese prodit sub aspectu 
morali, nempe de bina dimissione facta a Capitulo mansionariorum, 
nempe sub die 10 Feb. 1906, et sub die 19 Aprilis 1907, uti in principio 
enarratum fuit. Priori, uti notum est, defuit consensus Episcopi, qui eam 
uti nullam declaravit, secundae vero eius consensus accessit et indirecte 
etiam a S. H. Congregatione fuit confirmata per reiectionem recursus 
mansionariorum. 

Praemittendum est in themate non agi de officiis mere servitoriis, 
et in quibus nulla intrat mixtura ecclesiastici ministerii, quorum proinde 
remotio fieri potest etiam ex levissima causa, ut tenent De Luca Theat. 
Verit. De benef. Dis. 80 et Scarfantonius ad Ceccop. t. 1, in votis dec. vot. 46, 
sed de cappellaniis ecclesiasticis licet manualibus cum onere servitii 
altaris et celebrationis missarum; quare eas obtinentes non videntur 
quod possint removeri ex quacumque levi causa, sed necessaria sit 
gravis causa et quod amotio non procedat ex vindicta vel odio, cum 
ex huiusmodi remotionibus ecclesiasticis personis grave obveniat dede- 
cus in fama. Confer loco cit. De Luca, disp. 97, n. 11, 12. 

Eo vel magis quod in proposito casu non agitur de amotione ali- 
cuius personae privatae seu mansionarii, sed de dimissione totius Col- 
legii, quod mansionarii in anteactis temporibus numquam accidisse pro- 
pugnant. 

Hisce in iure praemissis in facto videndum est utrum duae factae 
dimissiones sustineantur. De prima mansionariorum expulsione non 
videtur posse dubitari fuisse nullam: 

1.° Ob defectum legitimae causae, quia mansionarii fuerant poena 
mulctati ob petitionem suorum iurium, quod profecto non est culpabile. 

2.° Ex defectu formae, quia actui Capitulari non praecesserat affixio 
schedae convocationis neque conclusio Capitularis fuerat scripta in libro 
resolutionum Capituli, quae duo a statutis Capitularibus statuuntur sub 
poena nullitatis (Stat. Cap. 54, n. 1, 2, 33). 

3.° Ob defectum consensus seu approbationis Episcopi, quae sicuti 
necessario requiritur in nominatione Mansionariorum, ita et in eorum 
amotione. Quare iure merito Episcopus decreto diei 17 Iunii 1906 iussit 
expulsos mansionarios in suas sedes esse restituendos. 

Verum quid dicendum de secunda expulsione mansionariorum facta 
a Capitulo anno subsequenti 19 Aprilis 1907? Profecto Episcopus eam 
ratam habuit, et contendit contra mansionarios recurrentes eam a S. C. 
esse confirmandam: asserit enim mansionarios duas inter se distinctas 

confundere quaestiones, videlicet, altera de interesse pecuniario iam in 
favorem mansionariorum decisa; altera vero disciplinaris, seu mansio- 
nariorum dimissionis ob negligentiam in chori servitio, scandalum fide- 
lium. Hane ultimam decisionem ipsemet Episcopus approbavit confir- 
mavitque. Hic Episcopi ratiocinandi modus non satis probandus videtur. 
Nam verum motivum utriusque expulsionis semper extitit interesse 
pecuniarium. [n prima mansionarii expetebant augmentum eleemosynae 
festivae, et restitutionem procurationis legatorum una cum libellis 180,20; 
in secunda vero, praeter has repetitiones, addiderunt etiam assignationem 
libellarum 3900 sibi factam a fisco: et quoniam Capitulum Episcopi de- 
cretum executioni mandare denegaverat, mansionarii ad S. C. appella- 
runt. Haec appellatio facta ad legitimam auctoritatem vera extitit ratio 
expulsionis decretae et intimatae a Capitulo. Hoc vero dicine potest 
motivum legitimum ad infligendam poenam privationis officii licet ad 
nutum amovibilis? 

Sed Episcopus cum Capitulo recurrunt ad alias rationes nempe 
rebellionis, desertionis chori ex parte mansionariorum; incusant pravam 
eorum agendi rationem et eos traducunt uti scandalosos, renuentes 
assistentiam curae animarum, et alia huiusmodi; in specie vero eos 
accusant, ob petitionem factam apud Regium Oeconomatum pro obti- 
nenda declaratione factae assignationis libellarum 3900 eorum favore. 

Mansionarii has motas accusationes facile repellunt. De recursu 
apud laicam potestatem reponunt, ipsos non eam implorasse uti sibi 
facta assignatio traderetur, sed tantum petiisse declarationem, quo docu- 
mento apud ecclesiasticam auctoritatem suum ius probare valerent: et 
reapse obtenta attestatio est inter documenta ab ipsis exhibita: nemo 
sanus autem contendet hance attestationem inferre posse periculum mo- 
lestiae Capitulo. 

Neque solido pariter nituntur fundamento aliae adductae accusa- 
tiones. Omissa ratione rebellionis quae in casu tota reducitur ad recur- 
sum a mansionariis factum ad legitimas auctoritates, sed potius reliqua 
accusationis capita expendenda sunt. Primo obiter notandum est, quod 
obiecta desertio servitii choralis, neglecta assistentia curae animarum, et 
alia impicta scandala, si res veritati congruunt, intercedere debuerunt 
post decretum quo ab Episcopo mansionariorum ius recognitum fuit: alio- 
quin Episcopus et Capitulum in prima dimissione de iis rationem habuis- 
sent. At in secunda dimissione aut nullimode existunt, aut fuerunt ultra 
modum amplificata. Revera in facto est quod ecclesia Cathedralis gra- 
viter laesa ob terrae motum clausa mansit ab an. 1905 usque ad diem 
18 Martii 1907, officiatura chorali interea temporis in ecclesiam Monia- 


1 
| 


S. Congreygatio Concilii. 


lium a S. Benedicto translata: sed chorus huius ecclesiae ob humidi- 
tatem et insalubritatem maxime tempore hiemali, ut constat ex decla- 
ratione Pro Vicarii Generalis Arianensis Ciardulli diei 23 I[ulii 1907, 
parum fuit frequentatus. Deinde nonnulli ex mansionariis fuerunt impe- 
diti ex infirmitate ab accessu chori, uti Antonius Schiavo, Scarpellino, 
Di Donato; mala eorum affecta valetudo constat ex medicorum attesta- 
tionibus in actis, sicuti etiam liquet quod nonnulli ex his, si ad cho- 
rum non accesserunt diebus praesertim festis, id contigit quia erant 
distenti ab exercitio curie animarum. 

Ita iuxta declarationem diei 21 Aprilis 1907 Pro-Vicarii Generalis 
Ciardulli mansionarii Searpellino et Di Donato manserunt in officio 
oeconomi spiritualis paroeciae Cathedralis a mense Aprilis 1903 usque 
ad diem 21 Aprilis 1907. 

Item non sustinetur altera accusatio de prava et scandalosa agendi 
ratione mansionariorum: ea enim nullo specifico facto comprobatur, e 
contra in actis adsunt attestationes nonnullae parochorum, ex quibus 
oppositum eruitur. 

Ex hucusque igitur adductis, cum facta remotio nullo gravi et pro- 
babili cohonestetur motivo uti iniusta et non valida est censenda, eo 
vel magis quia ipsa facta est pendente mansionariorum recursu coram 
H.S. C. resolutio Capitularis edita fuit, nulla affixione praemissa schedae 
convocationis Capituli. Posita autem nullitate huius secundae mansio- 
nariorum dimissionis sponte sua consequitur, ut mansionariis dimissis 
debeantur omnia emolumenta, quae ipsi lucrati fuissent praestando ser- 
vitium chorale: haec enim omissio per ipsos non stetit, sed per Capi- 
tulum. 

Resotutio. Dubiis itaque propositis: 

I. An dimissio mansionariorum sive a mansionariatu, sive ab aliis 
officiis, facta a Capitulo tum die 10 Februariit anno 1906, tum die 19 Apri- 
lis 1907, sustineatur in casu. 

II. An et quidam reditus mansionariis debeantur, illis comprehensis 
ex procuratione legatorum Missarum provenientibus et ex assignatione 
Fisci libellarum 3900, in casu. 

III. An et quomodo sit in casu providendum circa Missarum celebra- 


tionem. 

Emi Patres S. Congregationis Concilii, in generalibus comitiis die 
14 maii 1910, respondendum censuerunt: 

Ad 1.°% Ad mentem. Mens est: attentis peculiaribus circumstantiis, 
tres antiqui mansionarii restituantur in officio, ita ut cum aliis modo 
existentibus unum coetum efforment, cui omnia onera et emolumenta 

sint communia, et sub his conditionibus: 1.° ut tribus antiquis mansio- 
nariis tribuatur praecedentia super noviter admissis, quin tamen eis 
debeantur reditus pro praeterito tempore, quo in chorali servitio remoti 
fuerunt; 2.° ut Capitulum augeat ex reditibus capitularibus emolumenta 
mansionariorum solvendo annuatim summam quae aequivaleat tertiae 
parti eorumdem emolumentorum, donec mansionarii ad suetum nume- 
rum reducantur. 

Ad 2." Eaclusa assignatione libell. 3900, deberi mansionariis a 
Capitulo tum reditum ex procuratione Missarum, tum alios reditus ad 
formam Statutorum Capitularium, exceptis illis qui deperditi sint vel 
exigi nequeant. 

Ad 3."" Ad mentem. Mens est: conficiatur elenchus missarum et 
exhibeatur S. C., una cum descriptione redituum pro earum satisfactione. 

Sanctissimus autem Dominus Noster Pius Papa X, in Audientia 
die 15 eiusdem mensis Maii infrascripto Secretario concessa, sententiam 
Emorum Patrum adprobare et confirmare dignatus est. 


C. Carp. Gennari, Praefectus. 


L. S. 
Basilius Pompili, Secretarius. 


S. CONGREGATIO RITUUM 


I. 
URBIS er ORBIS 


DECRETUM SEU DECLARATIO CIRCA COLLECTAM PRO EPISCOPO ELIGENDO, 
IUXTA CAEREMONIALE EPISCOPORUM. 


Per Decretum Sacrae Rituum Congregationis, diei 3 Iunii nuper 
elapsi, dies electionis seu translationis Episcopi in Consistorio electi 
seu translati adhuc computanda est a die nominationis consistorialis, 
quoad Episcopos autem ante Consistorium electos seu translatos eius- 
modi dies computanda est, non a die publicationis in Consistorio, 
sed a die expeditionis Decretorum seu Litterarum Apostolicarum ad 
electionem seu translationem pertinentium. Quapropter etiam Collecta 
pro eligendo novo Episcopo, tempore Ecclesiae vacationis, iuxta dispo- 
sitionem Caeremonialis Episcoporum lib. II, cap. 38, num. 27, quae ex 
decreto n.° 2672 in Florentina diei 19 Decembris 1829 ad III, continuari 

debuerat usque ad diem electionis seu Consistorii secreti, deinceps 
continuabitur usque ad diem, qua notitia de facta Episcopi electione 
seu translatione, sive per provisionem Consistorialem, sive per Littera- 
rum Apostolicarum expeditionem, a Curia Dioecesana rite evulgata 
fuerit. 

Atque ita haec Sacra Rituum Congregatio declaravit et in noste- 
rum servari mandavit, die 8 [ulii 1910. 


Fr. S. Carp. MARTINELLI, Praefectus. 


L. 
+ Petrus La Fontaine, Ep. Charystien., Secretarius. 


II. 
DUBIUM 


CIRCA MISSAM PAROCHIALEM. 


Sacrorum Rituum Congregationi, pro opportuna solutione, sequens 
dubium propositum fuit, nimirum : 

In quibusdam Dioecesibus, Missa in Festis suppressis celebranda et 
applicanda pro populo, de speciali Indulto Apostolicae Sedis, pro pecu- 
liari aliqua intentione applicari potest, dummodo stipendium ad com- 
mune aerarium dioecesanum deferatur. Quaeritur: Utrum in Ecclesiis 
Parochialibus, ubi unus est tantum Sacerdos, dictis diebus, enunciata 
Missa necessario sit celebranda de die currente; an possit esse cum 
cantu de Requie in die et pro die obitus seu depositionis, physice vel 
moraliter praesente cadavere ? 

Et Sacra Rituum Congregatio, exquisito Commissionis Liturgicae 
suffragio, re sedulo discussa et perpensa, propositae quaestioni ita 
respondendum esse censuit: Affirmative ad primam partem; negative 
ad secundam. 

Atque ita rescripsit, die 8 Iulii 1910. 


Fr. S. Carp. Martinecu, S. R. C. Praefectus. 
L. S. 


+ Petrus La Fontaine, Episc. Charystien., Secretarius. 

SACRA ROMANA ROTA 


ROSSANEN. 
CREDITI. 


Pio Papa X feliciter regnante, Pontificatus Dominationis Suae anno 
septimo, die 21 Aprilis 1910, RR. PP. DD. Gustavus Persiani, Ponens, 
Gulielmus Sebastianelli et Seraphinus Many, Auditores de Turno, in 
causa - Rossanen. - Crediti, - inter Reverendum Dominum lanuarium 
Chiarelli, Archipresbyterum, actorem appellantem, repraesentatum per Reve- 
rendum Dominum Dominicum Mancini, procuratorem legitime deputatum, 
et Reverendum Dominum Aloysium Madera, conventum et appellatum, re- 
praesentatum per procuratorem Vincentium Sacconi, advocatum, sequentem 
definitivam tulerunt sententiam. 


Cum Reverendus Dominus Ianuarius Chiarelli, Archipresbyter in 
oppido Mandatoriccio in Rossanensi Archidioecesi senio confectus paro- 
chialibus muneribus rite obeundis impar existeret, Rossanensis Anti- 
stites Sacerdotem Aloysium Madera, die 1* Ianuarii 1904, ei assignavit 
cum onere illum coadiuvandi in cura animarum ne quid detrimenti 
caperent fideles eiusdem curae commissi. 

Coadiutum inter et Coadiutorem optimae in principio, ut moris est, 
extiterunt relationes; sed temporis decursu adeo succensuerunt ad invi- 
cem, ut concordia inter ipsos penitus evanuerit: et hinc Chiarellio notam 
censoriam Coadiutoris ministerio inurente, eiusque praesertim operam 
in sponsalibus celebrandis improbante, hinc Maderio haec omnia aeger- 
rime ferente, et Coadiuto dira minante, tandem coram Rossanensi Ordi- 
nario iniuriarum quaerela fuit proposita a Maderio contra Archipresbyte- 
rum: quae tamen ab Ecclesiastico ludice per sententiam diei 29 Decembris 
1908 fuit reiecta. 

Sed non hic iurgiorum finis: cum enim Chiarellius obtinuisset a Fisco 
ope decreti diei 31 Octobris 1906 congruae supplementum, et inter titu- 
los deductionum restituendos scriptae invenirentur annuae Libellae 360 
Coadiutori assignatae, has sibi debitas Maderius retinuit, easque, nulla 
admissa compositione, integras sibi solvendas sategit. Quod cum non 
obtinuisset contra Archipresbyterum Chiarellium coram eodem I[udice 
alteram instituit actionem, et die 29 Decembris 1908 sententia prodiit; 
« Condanniamo l’Arciprete don Gennaro Chiarelli a consegnare a don 

« Luigi Madera L. 1800, ammontate dell’annuo assegno di L. 360 dovute 
«al Madera dal primo Gennaio 1904, e per l’avvenire, a versare al me- 
« desimo |’ assegno annuo cosi come viene corrisposto dal Fondo per 
« il Culto ». 

Contra hane sententiam Chiarellius appellationem ad H. S. O. inter- 
posuit, die 20 Februarii 1909: et coram Ponente, partibus consentien- 
tibus, die 24 Tulii 1909 concordatum fuit dubium discutiendum: « An 
« Archipresbyter Ianuarius Chiarelli teneatur tradere Sacerdoti Aloysio 
« Madera annuam summam Libellarum 360 solutam ab anno 1904 et in 
« posterum singulis annis a Gubernio solvendam in casu? » sub quo 
hodierna die Turno Rotali quaestio iudicanda proponitur. 


Factum quod attinet. — Actis inspectis, PP. Auditores retinuerunt, 
Archipresbyterum Chiarellium operam suam favore Sacerdotis Madera 
apud Ordinarium Archidioeceseos utiliter impendisse, spe fretum, fore 
ut Maderium Sacerdotem factum suum Coadiutorem haberet non sine 
magno animi sui solatio, Ecclesiaeque suae utilitate non exigua. Quod 
vel ipse Maderius apertissime affirmat: « Quantunque non fosse del 
« caso vergare questa mia, pur nondimeno la vostra magnanimita e libe- 
« ralita mi stringe a tanto, ritenendo, che con cid soddisfacessi all’adem- 
« pimento di uno de’ miei importanti doveri verso colui, dal quale ho 
« ricevuto, come in giornata ricevo dei benefizi pit che paterni, i quali 
«in nessun modo permettono, che io omettessi detti doveri » (Epist. 
29 Maii 1883). — Immo et Judex Rossanensis hoc admisit in sententia 
diei 29 Decembris 1908: « dai buoni @ dovuto all’Arciprete Chiarelli il 
« debito di ammirazione e di plauso per aver pensato a provvedere di un 
« altro Sacerdote la sua Chiesa », quamvis Maderius obligationem a Chia- 
rellio inde deductam impugnaverit, et ludex impugnationem accepta- 
verit. Quidquid igitur sit de valore iuridico auxilii eiusque natura, a 
Chiarellio praestiti Sacerdoti Maderio, de quo infra dicetur, certum est, 
illum in huius ecclesiasticam institutionem operam suam impendisse 
laudabilem. 

Deinde Chiarellius, die 26 Septembris 1858, fuit Archipresbyter renun- 
ciatus loci Mandatoriccio. Sed quamvis lex ei faveret, tamen numquam 
liquationem congruae postulavit. Cum Maderius ei fuit Coadiutor assigna- 
tus, tune congruam sibi liquari petiit, quae decreto diei 31 Oct. 1907 revera 
liquata fuit. Verum cum pro Coadiutore L. 360 dumtaxat fuissent assi- 
gnatae, infra tempus utile recursum cui de iure praesentavit, et specia- 
tim quoad stipendium Coadiutori assignatum dixit: « che la somma di 
« L. 360 ammessa in passivo per il mantenimento del Coadiutore é insuffi- 

« ciente, essendo faticoso il servizio coadiutorale per I’ estensione della 
« parrocchia e per le case sparse nella campagna, e percid dovra ele- 
« varsi a L. 500 quanto effettivamente spende ». Unde visum est RR. Au- 
ditoribus desumi debere, Chiarellium non tantum sibi, sed etiam, et 
praecipue, Coadiutori suo voluisse consulere, cum, utilitate sua neglecta 
quo tempore meliores redditus potuisset obtinere, forte plus aequo sol- 
licitus fuerit de procurando stipendio Coadiutori suo solvendo. Et haec 
revera fuit mens Archipresbyteri, qui ait: « Si dichiara dal sottoscritto, 
« che la prebenda di questa Parrocchia era tale da non aver bisogno 
« di ricorrere al Fondo Culto: perd si é ricorso per ottenere un assegno 
« per V Economo Coadiutore ». 


Ius quod spectat. — Ante omnia cum actualis quaestio suam habeat 
originem a lege civili, quae in liquatione congruae parochorum stipen- 
dium assignat Coadiutoribus a Parochis persolvendum, ad tramitem 
legis canonicae, RR. Patres utramque legem prae oculis habuerunt. 

Itaque, lege civili posita, Parocho datur actio contra Fiscum ad 
congruam obtinendam et congruae supplementum: sed in liquatione con- 
gruae coram Ecclesia ita lex civilis applicatur ut canonica posthaberi non 
debeat; Ecclesia enim ob reipublicae perturbationes et conditiones mutatas 
iura sua non abdicavit, sed sarta tectaque esse voluit. Quidquid igitur a 
Parochis vi legis civilis vindicatur, patrimonium ecclesiasticum consti- 
tuit, et iure canonico, non civili regitur et moderatur. 

Sane congrua a Fisco Parochis debita in meridionalibus regionibus 
non habet rationem subsidii Parochorum personis assignati, sed chara- 
cterem habet realis praestationis Parochiae debitae loco redituum paro- 
chialium amissorum vi legum eversivarum, quorum congrua et congruae 
supplementum sunt veluti restitutio. Ita supremum Tribunal Romanum 
(Corte di Cassazione di Roma) inter alia decrevit die 12 Maii 1880: 
« Questo Supremo Collegio ha gia pit volte dimostrato, che gli assegni 
« corrisposti a titolo di congrua dai Comuni (quibus in hoc onere implendo 
« Fiscus successit) ai Parroci delle provincie Meridionali in luogo delle 
«abolite decime Sacramentali ed in forza dei dispacci 25 Luglio e 
« 19 Settembre 1772 non rivestono altrimenti il carattere di sovven- 
« zioni temporanee, e di pensioni alimentari ascritte personalmente al 
« Parroco in rimunerazione dell’opera, che egli presta per la cura delle 
« anime, ma rappresentano il correspettivo dell’altro cespite abolito a pro- 
« fitto del Comune e a danno della Parrocchia, e costituiscono cosi un 
« vero e proprio debito di quello a favore di questa ». — Parochi igi- 
ur quidquid consequuntur a Fisco in congruae vel supplementi con- 

gruae liquatione vindicant favore praebendae parochialis, quod proinde 
canonicis dispositionibus subiicitur. 

Iamvero ad praescriptum Concilii Tridentini (Sess. XXJ, cap. 4 de 
Reform.) ius est Episcopis statuendi ut « in omnibus Ecclesiis parochia- 
« libus, in quibus populus ita numerosus sit, ut unus Rector non possit 
« sufficere ecclesiasticis sacramentis ministrandis et cultui divino per- 
« agendo, cogant rectores..... ibi tot sacerdotes ad hoc munus adiungere 
« quot sufficiant ad sacramenta exhibenda, et cultum divinum celebran- 
«dum»: quo ex iure Episcoporum aliud consequitur, ius nimirum 
determinandi congruam a Parochis Coadiutoribus solvendam; Parochi 
enim, si hoc eorum relictum fuisset arbitrio, vel nullam omnino, vel 
non adaequatam solverent, atque ideo Episcoporum ius suo careret 
effectu. 

Et sane Doctores communiter, et Innocentius XIII in Bulla Apo- 
stolici Ministerii, diei 13 Maii 1723, pro regnis Hispaniarum edita, tra- 
dunt, Episcopo ius inesse, vi citatae dispositionis Tridentinae praedi- 
ctam congruam determinandi; dicit enim Innocentius: « Quoties itaque 
«in aliis parochialibus Ecclesiis, quae, ut praefertur, unitae non sint, 
« oportuerit ex aliqua iuxta causa provideri per Coadiutores parocho- 
« rum, aut per Vicarios temporaneos, curae erit Episcopis, pro data sibi 
«a Tridentina Synodo potestate, partem fructuum praedictis Coadiuto- 
« ribus aut Vicariis assignandam determinare in ea quantitate, quae pro 
« suo prudenti arbitrio et conscientia videbitur, ratione videlicet habita 
« redituum Ecclesiae Parochialis, in qua deputati fuerint, nec non inspe- 
« ctis conditionibus loci, numero animarum, qualitate laboris et quan- 
« titate impensarum, quas commissi officii necessitas postulaverit ». — 
Quod ius ceteroquin Episcopus exercet vel probando factum, si quod 
forte Parochum inter et Coadiutorem initum fuit, vel ipse designando 
singulis in casibus summam ex parochialibus redditibus desumendam 
Coadiutoribus tradendam, vel hac in re statuendo in genere per legem 
aut per statuta Synodalia. 

Nunc vero in themate Fiscus Parocho Chiarellio Libellas 360 con- 
cessit pro Coadiutore, et has veluti portionem congruam ex parochialibus 
reditibus desumptam Maderio tradendam praeSumitur Episcopum acce- 
ptasse et statuisse; concipi enim non posset quod ipse sententia diei 
29 Decembris 1908 Parochum Chiarellium condemnaverit ob negatam 
Maderio congruam mercedem eidem a Fisco collatam, si ipse prius eam- 
dem congruam non acceptasset. Immo non praesumptam tantum et im- 
plicitam, sed veram et explicitam habemus huius rei confirmationem 
generali dispositione contentam in Dioecesana Synodo Rossanensi mense 

lulio anni 1906 celebrata. Etenim (Tit. IV, Cap. VI, n. 19) legimus: « Spe- 
« ciatim mandamus, ut Curati, qui proventibus fruuntur Coadiutoribus 
« assignatis, vel reapse Coadiutores sibi adiungant, eisque proventus 
« tradant, vel pecuniam inter presbyteros Ecclesiae suae dividant, qui 
« ipsos coadiuvent. Quod si utrumvis ipsos fecisse quotannis comprobare 
« apud Nostram Revinam Curiam non possint, eidem Curiae eosdem 
« proventus tradant, ut in utilitatem animarum impendantur ». 

Si igitur, quae in congruae liquatione Parochi Chiarelli admissa est a 
Fisco, summa Libellarum 360, Episcopo ita disponente, est portio con- 
grua Maderio assignata, nullimode visum est RR. Patribus ambigi posse, 
quin huic sit integre tradenda. Eo vel magis quod hunc ad effectum a 
Chiarellio fuit petita « si @ ricorso per ottenere un assegno per lV’ Eco- 
« nomo Coadiutore »; et a Fisco concessa. Quare recte in sententia appel- 
lata dicitur: « Sarebbe un’aperta ingiustizia se, essendo comunque asse- 
« gnata una somma per compenso del Coadiutore, a questa si dovesse 
«dare una diversa destinazione, senza che a quello si desse I equi- 
« valente ». 

Ab hac obligatione, pluribus adductis argumentis, Archipresbyter 
Chiarellius se expediri contendit; irrito tamen conatu. 

Et primo ad contractum innominatum - do ut facias - appellat 
inquiens, se ideo subsidia in ecclesiasticam Maderii institutionem pro- 
curandam contulisse, ut illum Sacerdotio insignitum sibi obligatum Coo- 
peratorem faceret in cura animarum exercenda. Sed non ideo contractus 
concipitur. Civilis enim obligatio, ut Domini observarunt, non ex unius 
pendet voluntate, sed duorum vel plurium, quorum alter ius acquirit, 
alteri onus imponitur, cum contractus sit duorum vel plurium in idem 
placitum seu consensus contrahendae vel distrahendae obligationis causa : 
unde ad contractum requiritur, ut uterque velit, ut idem velit, utque 
utriusque voluntas alteri innotescat. Sed in casu, quidquid sit de Chiarellii 
voluntate obligationem inducere volentis, nihil constat ex actis exti- 
tisse de his ex parte Maderii obligationem acceptantis. Aliunde bene- 
ficia non foenerantur, ut ex iis oriatur civilis obligatio, quae iudiciali 
actione prosequi possit. Quare, quod ad contractum est essentiale, ele- 
mentum in casu exulat animo. 

Sed deinde Archipresbyter contendit, summam Libellarum 360 a 
Fisco Coadiutori decretam sibi posse retinere veluti in compensationem 
earum, quas ipse in ecclesiasticam institutionem Maderii impenderat. 
Sed iniuria prorsus. Tunc enim tantum RR. DD. Auditores arbitrati sunt, 
Archipresbyterum sese posse compensare, quando ipse quod impendit 
ut Maderius sacris imbueretur disciplinis, titulo mutui concessisset, exinde 

restituendi post eius sacerdotalem ordinationem; sed de hac restituendi 
lege Maderio imposita RR. Patres observarunt nullimode constare; immo 
hanc legem numquam extitisse ex eo collegerunt quod Chiarellius mutui 
restitulionem numquam reclamaverit, quamvis Maderius sacerdos factus 
et quindecim post annos ab America reversus solvendo par esset. — Sed 
deinde compensatio cum sit - debiti et crediti inter se contributio - 
(L. 1, ff. de Compens. XVI - C. C. Ital. art. 1285), ex utraque parte requi- 
ritur debitum quod oriatur ex iustitia: sed ex parte Chiarellii debitum 
tradendi Coadiutori suo L. 360 ex iustitia constare Domini viderunt; 
sed hoc non admiserunt ex parte Maderii, qui Benefactori suo grati 
animi certo obligatione tenetur, non vero debito iustitiae; et ideo com- 
pensationis ius excluserunt. Idque eo vel magis retinendum esse cen- 
suerunt, attento quod ex parte Archipresbyteri debitum sit omnino cer- 
tum; non item certum existat ex parte Maderii. Quae enim a Chiarellio 
factae dicuntur expensae favore Maderii in actis probatae non satis 
apparent, quamvis ceteroquin hunc benevolentia aliisque favoribus 
prosecutus fuerit. Unica hac super re exhibita est attestatio Parochi 
Rizzuti sub die 6 Iulii 1908: « Mi consta che nel 1883-1884-1885 epoca 
«in cui (Madera) usci dal Seminario, il Reverendo Gennaro Arciprete 
« Chiarelli ha versato la rendita annua di L. 127.50 per conto del Se- 
« minarista d. Luigi Madera ». Sed haec attestatio praeterquam quod 
data conspicitur viginti post annos elapsos ab eventu, quorum decursu 
memoria adeo clara sine dubitatione non acceptatur, RR. PP. Audito- 
ribus saltem ex parte visa est falsa. Etenim in libris oeconomicae admi- 
nistrationis Seminarii Rossanensis legitur: « Convittori del Seminario 
« anno 1885-1886, n. 11, Madera Luigi da Mandatoriccio, paga col patri- 
« monio ». Hoc igitur saltem anno pensio pro Maderio non fuit a Chia- 
rellio soluta: et tamen Rizzuti contrarium deponit. Et cum sacrum 
patrimonium ab anno 1883 Maderius obtinuisset admodum verisimile 
PP. retinuerunt, pensionem Seminario debitam ab anno 1884 eiusdem 
patrimonii annuali redditu fuisse solutam. Coeterum onus probandi 
debitum ei incumbit qui debitum affirmat; et cum Maderius deneget 
expensas quaslibet a Chiarellio factas in sua institutione ecclesiastica 
curanda, quamvis alia ab eo accepta beneficia ultro libenterque fatea- 
tur, debitum ex parte Maderii merito reiicitur, cum ab Archipresbytero 
non fuerit probatum. Fundamento itaque compensationis excluso, con- 
sequenter RR. Auditores ius compensationis excluserunt. 

Ad consuetudinem etiam Archipresbyter recurrit dicens, eam in 
Archidioecesi Rossanensi esse consuetudinem, ut qui Ecclesiae expensis 
ad sacerdotium ascendit per triennium eidem Ecclesiae gratuitum ser- 

vitium praestare teneatur; et cum ipse suis expensis ecclesiasticam insti- 
tutionem curaverit sacerdotis Maderii, concludit, hune vi consuetudinis 
saltem per triennium teneri gratuitum servitium sibi praestare. Sed frustra. 
Enimvero, praescindendo a facto ut supra satis controverso expensarum, 
quas non constat Archipresbyterum sustinuisse pro Maderii institutione, 
invocata consuetudo in actis non resultat probata. Neque ad rem faciunt 
attestationes Canonici Ciconte, et Canonici Nicastro quorum prior ait: 
« Essendo stato nel tempo della mia educazione in Napoli presso i 
« RR. Padri della Compagnia di Gest aiutato e sussidiato nelle spese 
«da questo Venerabile Seminario, quando finita la mia educazione , 
« tornai Sacerdote in Rossano volentieri, e di gran cuore mi sottomisi 
« all’obbligo, che mi veniva dalla consuetudine vigente in questa nostra 
« diocesi di prestare gratuitamente servizio a questo Venerabile Semi- 
« nario pel periodo di tre anni continui senza mai nulla percepire dal- 
« Pamministrazione del Pio Istituto »: alter autem dixit: « Ho dimorato 
« gratuitamente in un Seminario come alunno della Mensa Arcivescovile 
« con l’obbligo di servirlo gratuitamente fatto sacerdote per lo spazio di 
« tre anni continui, giusta la legge allora vigente ». Etenim haec duo 
documenta privata a Patrono actoris in medium allata, a nulla aucto- 
ritate recognita et authentica declarata, iuridice rem non evincunt. 
Deinde utrumque documentum loquitur de casu determinato et taxativo; 
agitur enim de duobus alumnis, qui Seminarii et Mensae Archiepisco- 
palis expensis in disciplinis ecclesiasticis fuerunt instituti ea lege, ut 
Sacerdotes facti Seminario gratuito deservirent: qui casus differt a casu 
de quo agitur, cum in isto agatur simpliciter de alumno in eodem Se- 
minario absque ulla lege aere alieno instituto, siquidem Chiarellius vere 
pecuniarium subsidium contulisset, ad quem proinde iniuria prorsus 
utraque attestatio extenderetur; maxime cum non satis constiterit de 
expensis hac in re ab Actore factis. : 

Denique Maderius dicitur adstrictus onere Ecclesiae Mandatoric- 
cio per triennium deserviendi ratione ecclesiastici patrimonii, quod 
obtinuit, ab Archiepiscopo De Luca hune ad effectum fundati. Quod 
tamen falso affirmatur. Ea enim fuit mens praeclarissimi Praesulis in 
sacris patrimoniis fundandis, ut pauperes Ecclesiae Sacerdotibus non 
carerent, nulla oneris gratuiti servitii facta mentione. Et hoc apertis 
verbis declarat Rossanensis Iudex, cuius hac in re magni facienda est 
auctoritas, inquiens: « Il benemerito Arcivescovo di Rossano (Monsi- 
« gnor De Luca) col suo testamento del 27 Aprile 1833 legava la somma 
« di D. 3000, perché si fossero acquistati dei fondi, e con essi e con 
« altro da lui acquistato si costituissero dei SS. Patrimonii a benefizio 

« dei Chierici poveri con la intenzione, che le Chiese pid bisognose del- 
« ’Archidiocesi potessero avere dei Sacerdoti. Ma sia nel testamento 
« citato, sia nel decreto del 12 Settembre 1848 con cui Mons. Cilento 
« dava un definitivo assetto ai SS. Patrimonii gia costituiti, non si trova 
« fatta parola alcuna dell’obbligo di fare da Coadiutori ai propri Cu- 
« rati per coloro, i quali avessero goduto dei Patrimonii costituiti. Essi 
« percid nelle Chiese, cui sono ascritti, non possono essere obbligati 
«se non a quel servizio, a cui sono tenuti tutti gli altri sacerdoti ordi- 
« nati a titolo di un patrimonio proprio ». Igitur neque patrimonii titulo 
Maderius gratuitum servitium praestare tenetur. 

Constat itaque Archipresbyterum Chiarellium teneri summam a 
Fisco in congruae liquatione Coadiutori assignatam tradere Maderio; 
cum e contra nullum ex adductis existat argumentum aptum huic obli- 
gationi negandae. 

Haec aequo ac deliberato, animo perpendentes, Nos infrascripti Au- 
ditores de Turno, invocato Christi nomine, pro tribunali sedentes, ac 
solum Deum prae oculis habentes, decernimus, declaramus ac sententia- 
mus, appellationem a Rev. Chiarellio interpositam esse omnino reii- 
ciendam, eumdemque teneri tradere Aloisio Madera summam Libell. 360 
solutam a Fisco ab anno 1904 et in posterum solvendam, seu ad pro- 
positum dubium respondemus Affirmative, firmo tamen onere ex parte 
Maderii concurrendi pro rata parte in expensas a Chiarellio factas ac 
faciendas pro congruae liquatione. Expensas autem praesentis instantiae 


_decernimus inter partes haberi compensatas, et pro compensatis haberi 


volumus et mandamus. 

Ita pronunciamus, mandantes Ordinariis locorum et ministris tribu- 
nalium ad quos spectat, ut executioni mandent hanc nostram sententiam, 
et adversus reluctantes procedant ad normam sacrorum Canonum, et 
praesertim cap. 3, sess. XX V, de reform., Concilii Tridentini, iis adhibitis 
exsecutivis et coercitivis mediis, quae magis efficacia et opportuna pro 
rerum adiunctis exstitura sint 

Romae, in sede Tribunalis S. R. Rotae, die 21 Aprilis 1910. 


Gustavus Persiani, Ponens. 
L. S. Gulielmus Sebastianelli. 
Seraphinus Many. 


Sac. Tancredes Tani, Notarius. 

SECRETARIA STATUS 


EPISTOLAE. 
I. 


AD R. P. D. NATALEM BRUNI, MUTINENSIUM ARCHIEPISCOPUM, PRO GRATIARUM 
ACTIONE DE LITTERIS, NOMINE ETIAM CETERORUM AEMILIANAE REGIONIS 
ANTISTITUM, POST ANNUUM IPSORUM CONGRESSUM BEATISSIMO PATRI 
OBSEQUII CAUSA DATIS. 

Illme ac Revihe Diie, 

In litteris quas superioribus diebus, una cum ceteris Aemilianae 
regionis Episcopis, ex more congressis, Beatissimo Patri dedisti, iucun- 
dum sane Eidem fuit pastoralem navitatem vestram agnoscere eiusque 
quamdam veluti effigiem intueri. In hoc quippe potissimum communia 
consilia conferenda sapienter duxistis, ut sacri ordinis homines optimis 
instituantur disciplinis: ita scilicet ut catholicae veritati apte propa- 
gandae strenueque defendendae sint pares, et ut in iisdem laudi huic 
nitorem conferat ea vitae sanctimonia, qua si clerici vacent, eorumdem 
doctrina, etsi elegans, « non aedificat, sed inflat ». Cum vero quotidie 
experiendo compertum fiat tales futuros sacrorum administros, quales 
fuerint in sacris Seminariis instituti et comparati, Sanctitas Sua vestrae 
pariter vertit laudi curas de Seminariis ita moderandis, ut sacerdotalium 
omnium virtutum sint palestrae. Ita profecto eveniet ut sacerdotes edant 
quos iure merito « gaudiwm vestrum vestramque coronam » vobis salutare 
fas sit, et ut facilior sternatur via fidelibus ceteris Evangelii doctrinam 
ac disciplinam uberius edocendis, iisdemque Christo lucrifaciendis. 

Neque diligentiam vestram desiderare passi fuistis eam quae penes 
nos audit « actio popularis christiana ». Exploratum siquidem est actio- 
nem hance, christiano more socialem, ingenio temporum apprime accom- 
modatam, optimam esse popularis cuiusdam catholici apostolatus for- 
mam, eamque, dummodo eorum nutu et auctoritate fiat quos Spiritus 
Sanctus posuit regere Ecclesiam, haud exiguas religiosae aeque ac civili 
rei parituram utilitates. 

Quod igitur pastorale studium ductorem habuistis in coeptis opti- 
mis capessendis, idem - ita, me consiliorum Suorum interprete inter- 
nuntioque, vos hortatur Sanctitas Sua - in iisdem persequendis comi- 
tem adhibete constanter. Sollertiae vestrae Eum profecto ad ferendam 
opem nullo non tempore paratum habebitis « Qui coepit in vobis opus 
bonum ». Neque paterna vobis deerit caritas Pontificis Maximi, Qui et 

consilia et coepta vestra amplectitur amore prorsus singulari, eaque ad 
optatum exitum, divina gratia, quam felicissime ducenda percupit. 

Pares vero rei bene gerendae vires tibi et ceteris Aemilianae regionis 
Antistitibus conciliet affluenter Apostolica benedictio, quam Beatissimus 
Pater singulis vestrum, nec non uniuscuiusque Clero populoque pera- 
manter impertit. 

Hane ego libenter nanciscor occasionem ut existimationem in te 
meam confirmem, meque profiteor 

Amplitudini Tuae 


18 maii 1910. Addictissimum 
R. Carp. Merry DEL VAL, 
L. 4 S. a Secretis Status. 
II. 


AD FRIDERICUM MISTRAL, PRO GRATIARUM ACTIONE 
OB POHMATIS EXEMPLAR SANCTITATI SUAE EXHIBITUM. 


L’hommage que vous avez eu la gracieuse pensée de faire au Saint-Pére 
du poéme si puissant et si sublime de Nerto dans lequel vous chantez 
avec tant de splendeur votre pays natal et le siécle des Papes a Avignon, a 
causé 4 Sa Sainteté une trés douce satisfaction. En saisant cette filiale 
démarche auprés du Pére commun de la chrétienté, vous vous étes sou- 
venu que le félibrige, dont vous étes le glorieux fondateur, se traduit 
aussi par fils de l’Eglise « filius Ecclesiae ». Votre ceuvre immortelle de 
la renaissance provengale, la rénovation d’une langue vénérable entre 
toutes, l’évocation de la tradition, particulitrement de la tradition reli- 
gieuse, si riche, d'une province dont vous portez lame dans votre ame. 
votre attachement aux traditions et 4 la foi de vos péres, tout cela vous 
place au premier rang des grands auteurs, qui honorent le plus les let- 
tres humaines et chrétiennes. Le Saint-Pére en vous exprimant toute 
Sa gratitude et Ses veux paternels, appelle sur vous la bénédiction du 
Christ, que vous avez invoquée comme linspirateur de toute poésie, la 
bénédiction de la Vierge Immaculée que vous avez célébrée en des poé- 
sies si touchantes et si populaires, Elle « dont la virginité est le ciboire 
ot le Rédempteur s’est incarné pour nous ». Et comme gage de Sa 
bienveillance particuliére, Sa Sainteté vous envoie de grand cceur la 
bénédiction apostolique, ainsi qu’d votre pieuse épouse. Avec mes remer- 
ciments personnels pour l’exemplaire du poeme que vous avez bien 
voulu me faire remettre, je vous prie de recevoir l’expression des veux 
que je forme pour votre bonheur. Je prie le Seigneur de bénir le soir 


a 

de votre longue carriére, qui s’est inspirée 4 des sentiments dont vou 
avez su faire admirer la noblesse et la beauté dans une langue harmo- 
nieuse et sonore. Veuillez agréer, Monsieur, l’expression de mes senti- 
ments trés distingués. 
Le 30 Mai. 1910. R. Carp. Merry DEL VAL, 
L. S. a Secretis Status. 


III. 


AD R. D. J. KLEISER, PROTONOTARIUM APOSTOLICUM, 
OB CONGRESSUM MARIANUM INTERNATIONALEM SALISBURGI HABENDUM. 


Le Saint-Pére qui avait déjd béni la pieuse résolution prise de 
convoquer le prochain Congrés Marial international dans la noble ville 
de Salzbourg, a daigné prendre connaissance du Programme des études 
et des fétes du Congrés fixé au mois de Juillet de cette année, et qui 
doit se tenir sous la haute présidence du Cardinal Archevéque Katscht- 
haler. Rien ne peut réjouir davantage le coeur du Saint-Pére, qui me 
donne l’agréable mission de vous réitérer Ses paternels encouragements 
afin qu’a l'aide de ce Programme que Sa Sainteté estime trés propre a 
atteindre la fin que se sont proposée les organisateurs du Congrés, vous 
puissiez glorifier efficacement la Vierge Marie, et accroitre dans les 4mes 
la confiance en Sa puissante protection. Sa Sainteté Pie X augure les 
plus heureux résultats du développement d’un pareil programme. II] a 
le ferme espoir que la collaboration active et intelligente des organisa- 
teurs et des comités, l’adhésion et le concours des membres de |’Episco- 
pat et du clergé, qui viendront avec la contribution de leurs travaux, de 
leur science et de leur piété, l’empressement des fidéles qui apporteront 
4 ces glorieuses assises |’affirmation publique de leur foi et de leur amour, 
obtiendront des fruits abondants pour les Ames; avec un zéle plus 
ardent pour l’extension et l’affermissement du culte de la Vierge Mére, 
pour la gloire de Dieu et les intéréts de I’Eglise. 

Le Souverain Pontife prie Dieu de disposer les cceurs et de pré- 
parer les voies 4 cette nouvelle et éclatante manifestation d’homma- 
ges, de félicitations et de priéres 4 la Reine des Cieux. Et pour que les 
efforts de tous soient fécondés de la rosée de la grace, le Saint-Pére 
accorde avec effusion de cceur la bénédiction apostolique aux Promo- 
teurs, aux organisateurs et 4 tous les adhérents du prochain Congrés. 

Veuillez agréer, Monseigneur, l’assurance de mes_ sentiments trés 
dévoués en Notre Seigneur. 

Le 17 Juin 1910. R. Carp. Merry pew VAL, 

L. S. a Secretis Scatus. 

DIARIUM ROMANAE CURIAE 


SACRA CONGREGAZIONE DEI RITI 


[1 giorno 19 del corrente mese di Luglio, nel Palazzo Apostolico Vati- 
cano, ebbe luogo la Congregazione Preparatoria dei Sacri Riti, sopra le virti in 
grado eroico del Venerabile Giuseppe Maria Pignatelli, Sacerdote professo della 
Compagnia di Gesu. 


SEGRETERIA DI STATO 


NOMINE 
Il Santo Padre, con biglietto della Segreteria di Stato, si é degnato di 
nominare : 
20 Luglio 1910. — L’ Emo Signor Cardinale Benedetto Lorenzelli, Pro- 
tettore dei Fratelli Celliti o Alessiani di Aquisgrana. 


Il Santo Padre, con biglietto e con Breve della Segreteria di Stato, si é 
degnato di nominare: 


Vescovo Assistente al Soglio: 
30 Giugno 1910. — Mons. Stefano Reville, Vescovo di Sandhurst. 


Protonotario apostolico ad instar: 


20 Giugno 1910. — Il Rev. D. Giovanni Battista Boulet, della diocesi di 
Seattle (St. Un.). 


Prelati domestici di S. S.: 


13 Giugno 1910. — Mons. Domenico Crocicchia, Canonico della Basilica 
Liberiana in Roma. 

17 Giugno. — Il Rev. D. Agostino Laubstein, Arcicappellano minore 
dei soldati di marina, in Germania. 

18 Giugno. — Il Rev. Can. Luigi Jeszenszky, Vicario Generale della 
diocesi di Nitria. 

5 Luglio 1910. — ll Rev. D. Giuseppe Valeriano Piaskiewicz, Canonico 
onorario della Cattedrale di Leopoli (rito latino). 

— Il Rev. Can. Giovanni Stryjshi, Cancelliere Vescovile di Premislia (rito 
greco-ruteno). 

ONORIFICENZE 


Il Santo Padre, con biglietto e con Breve della Segreteria di Stato, si é 
degnato di conferire le seguenti onorificenze : 


Il Cavalierato dell’Ordine di S. Gregorio Magno, classe civile: 


14 Giugno 1910. -- Al Sig. Luigi Brazzetti, dell’archidiocesi di Bologna. 

17 Giugno. — Al Sig. Dott. Bela von Putnik, Console Austro-Ungarico, 
in Widdin. 

1 Luglio 1910. — Al Sig. Giorgio Byelic, di Ragusa. 

La Commenda dell’ Ordine di S. Silvestro Papa: 
30 Giugno 1910. — Al Sig. Girolamo de Campos Freire, della diocesi di 
Campinas (Brasile). 
— Al Sig. Luigi Giuseppe Pereira de Queiroz, della stessa diocesi. 


5 Luglio 1910. — Al Sig. Giuseppe Gioachino de Moraes Sarmento, De- 
putato al Parlamento nel Brasile. 


Jl Cavalierato dell’ Ordine di S. Silvestro Papa: 
2 Maggio 1910. — Al Sig. Pietro Szczepanski, dell’archidiocesi di Leopoli 
(rito latino). 


5 Luglio 1910. — Al Sig. Emanuele de Oliveira Paz, Segretario d’ Inten- 
denza in Santarem (Brasile). 


MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rtha Mons. Maggior- 
domo, si é degnata di nominare : 


Camerieri segreli soprannumerari : 


27 Giugno 1910. — Mons. Antonio Pottier. 
14 Luglio 1910. — Mons. Giovanni Trinkfass, della diocesi di Linz. 
— Mons. Stefano Kestler, della diocesi di Vacia. 


Camerieri segreti di spada e cappa soprannumerari : 


23 Giugno 1910. — Il Sig. Carlo Le Moyne de Martigny. 


13 Luglio 1910. — Il Sig. Marchese Eugenio d’Oncieu de la Batie, dell’ ar- 
chidiocesi di Chambery. 


— Il Sig. Conte Adriano d’Esclaiber, della diocesi di Arras. 

— Il Sig. Conte Emanuele de Rougé, della diocesi di St.-Brieuc. 

— Il Sig. Eugenio Delcourt-Haillot, dell’archidiocesi di Cambrai. 

14 Luglio 1910. — Il Sig. Samuele J. Castner, della diocesi di Filadelfia. 
— Il Sig. Enrico Rosier, della diocesi di St.-Claude. 


Camerieri d'onore in abito paonazzo: 


14 Luglio 1910.— Mons. Leopoldo Schranzhofer, dell’ archidiocesi di 
Vienna. 


— Mons. Giuseppe Wolny, dell’ archidiocesi di Vienna. 


NECROLOGIO 


23 Luglio 1910. — Mons. Domenico Fanucchi, Vescovo di Citta della Pieve. 
27 Luglio 1910. — Mons. Dionisio Alfonso Steyaert, dei Carmelitani Scalzi, 
Arcivescovo titolare di Damasco. 

